Arturo Tolentino
Ni Arturo Modesto Tolentino (Septiembre 19, 1910 – Agosto 2, 2004) ket maysa id a prominente a pigura iti politika idiay Filipinas ken nabiit idi a nagtengngel iti puesto ti bise presidente. Isu ket nalatlatak nga ammo a kas ti ama ti “doktrina ti purpuro” iti Filipinas ken eksperto iti Linteg iti Baybay.
Nasapa a pagsapulan[urnosen | urnosen ti taudan]
Ni Arturo M. Tolentino ket naipasngay idi idiay Manila iti naemma a nagannak. Isu ket maysa kadagiti kalaingan a daulo ti lehislatibo nga ima ti gobierno.
Kas maysa nga estudiante, ni Tolentino ket naam-ammuan idi para iti kalaingna nga eskolar. Isu idi ket balediktoriano Nangato nga Eskuela ti Daya a Manila (itan ket ti Nangato nga Eskula ti V. Mapa) (1928); balediktoriano (cum laude) ti Kolehio ti Linteg ti Unibersidad iti Filipinas (1934); ti kalainga ti eksamen ti abogado idi 1934. Isu ket nakagun-od ti Titulo ti Grado iti Pilosopia (cum laude) nga addaan iti gunguna ti nabalitokan a maedalia manipud iti Unibersidad iti Filipinas idi 1938, ken nakagun-od ti kadagiti grado iti Master ti Linteg (meritissimus) ken Doktor ti Sibil a Linteg (meritissimus) manipud iti Unibersidad ti Santo Tomás.
Kas maysa a debador ken orador, isu ket nangabak kadagiti pito a balitok a medalia (mairaman ti Medalia Quezon) ken dagiti dua a pirak a kopa ti panagayat. Isu ket nagtengngel ti titulo iti “Kampeon nga Orador ti Inter-Kolehio iti Filipinas” idi 1934. Isu ket naballigi a nagdebado kadagiti Amerikano nga estudiante manipud iti Unibersidad ti Oregon idi 1933 ken manipud iti Unibersidad ti Washington idi 1934. Idiay U.P., isu idi ket mangipangulo nga editor iti Philippine Collegian ken kameng ti Upsilon Sigma Phi.
Ni Tolentino ket nagsanay iti linteg kalpasan ti pannakaipasana ti eksamen ti kinaabogado idi, ken nabigbigan idi a nalaing kadagiti maipapan iti linteg.
Isu idi ket propesor ti linteg idiay Unibersidad ti Filipinas, Unibersidad ti Santo Tomas, Unibersidad iti Daya, Unibersidad ti Manila, Unibersidad ti Arellano, FEU, Kolehio ti Linteg ti Manila, Eskuela ti Linteg ti Filipinas, Kolehio ti San Beda ken Kolehio ti Quezon .
Dagiti nagibasaran[urnosen | urnosen ti taudan]
- Zaide, Sonia M. (1999). The Philippines: A Unique Nation (iti Ingles). All Nations Publishing. ISBN 9789716420050.
Dagiti nota[urnosen | urnosen ti taudan]
- ^ Ti 1973 a Batay-linteg iti Filipinas ket kasisigud a saan a nangited para iti puesto ti Bise Presidente. Ni Tolentino ket isu ti nangisingasing iti enimienda a naampon idi 1984, ken isu daytoy ti nangited para iti puesto ti bise presidente a naikabil idi 1987. Ni Tolentino ket napakabaelan idi a timmaray para iti puesto iti nasapsapa a panawen ngem ti gapu ta ni Presidente Marcos ket nangited ti kondisional a panagikkat tapno makatawag kadagiti kellaat a panagbutos idi 1986.
- ^ Idi nairangarang ti Linteg Militar idi 1972, ti Senado ket opisial idi a nawaswas.
glg_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn